google/wiki40b huggingface dataset:
Karolis Laukžemis

Karjera

Profesionalo karjerą pradėjo FK Atlantas Klaipėda, kuriame žaidė ne vieną sezoną. Nuo 2015 m. atstovavo FK Klaipėdos Granitas. Šis klubas buvo prastos reputacijos, kaip įtariama dalyvavo lažybose ir sutartose rungtynėse, todėl 2015 m. vasarą paliko šį klubą. Perėjo į FK Sūduva Marijampolė. 2016 m. atstovavo FK Jelgava. Po to vėl grįžo į Marijampolės „Sūduvą“.
2018 m. birželio 30 d. puolėjas pasirašė 3 metų sutartį su Ispanijos La Liga dalyviu „Alaves“ klubu. Tiesa, ispanai nesenai įsigijo kroatų Pulos „Istra“, tad iš pradžių Karolis turėjo atstovauti šį klubą. Nepraėjo nė mėnuo, ir liepos 26 d. pasiekė žinia, kad puolėjas traumuotas. 2019 m. sausio mėn. pranešama, kad žaidėjas treniruojasi kartu su komanda.
Šakiškis

Aplinkinės gyvenvietės

BIRŽAI – 21 km
Mažuikiai – 2,6 km
PAPILYS – 7 km
Dukurniai – 2,7 km
Vėliškėnai – 2 km
Plepikiai – 4,4 km
Šlėgeriškis – 1,5 km
Purleškiai – 2,1 km
Kupreliškis – 2,9 km
Apaščia (Biržai) – 2,4 km
Vikas Swarup

Biografija

Vikas gimė Alahabado mieste, Indijoje, advokatų šeimoje. Mokėsi Alahabado berniukų mokykloje, vėliau studijavo psichologiją, istoriją ir filosofiją. Rašytojas yra vedęs ir turi du sūnus.

Karjera

Indijos užsienio tarnybose jis pradėjo dirbti 1986 metais. Dabar jis yra pagrindinis Indijos konsulas Japonijai. Kaip rašytojas Vikas Svarupas debiutavo 2005 metais parašęs knyga Q&A (lietuviška adaptacija: Lūšnynų milijonierius, Gyvenimo lošimas). Ši knyga pasakoja apie vargšą lūšnynuose gyvenanti kuris gauna proga sudalyvauti Indiškame televizijos šou : "Kas nori tapti milijonieriumi?" ir ji netikėtai laimi, gaudamas pagrindinį prizą. Dideliai vaikino nelaimėjai, policija mano kad jis laimėjo prizą apgaudamas, taigi jis pradeda pasakoti savo istoriją kaip jis laimėjo pagrindinį prizą. Kita jo knyga išėjo 2008 metais ir buvo pavadinta "Six Suspects" (Šeši Įtariamėji)
Pūčkorių III piliakalnis

Piliakalnis

Įrengtas atskiroje kalvoje, Margupio (Varduvos kairiojo intako) kairiajame krante, šalia pelkės. Aikštelė ovali, orientuota šiaurės – pietų kryptimi, 31 x 26 m dydžio, 2 m aukštesne pietvakarine dalimi. 
Šlaitai statūs, 10–14 m aukščio, viršuje, 1 m aukštyje pastatinti. Visuose šlaituose, 3–5 m žemiau aikštelės yra 2 m pločio, 0,2 m gylio griovys, už kurio supiltas 0,2 m aukščio, 4 m pločio pylimas. Šiauriniame šlaite išlikusi tik 2 m pločio terasa, nuolaidėjanti į išorę.
Piliakalnis labai apardytas ariant, apaugęs lapuočiais medžiais.
Teritorijos plotas – 13792 m².

Aplinkiniai piliakalniai

Erslos piliakalnis 16 km 
 Mikytų piliakalnis 5 km 
 Pūčkorių II piliakalnis 1,6 km
Girdenių piliakalnis 19 km
Vadagių piliakalnis 19 km 
 Renavo piliakalnis 16 km
Laivių piliakalnis 18 km
Žemaičių Kalvarijos piliakalnis 7 km
Užpelkių piliakalnis 4,5 km 
 Gintališkės piliakalnis 12 km
Stanelių piliakalnis 14 km
Gegrėnų piliakalnis 2 km 
 Žernių piliakalnis 6 km
Čentras

Čentras (rumun. Centru), Čentro sektorius – sektorius Kišiniovo municipijaus centre. MTSR laikais buvęs Lenino rajonas (rus. Ленинский район).

Istorija

XV–XVII a. šias žemes vienas po kito valdė Vlaiku (Vlaicu, 1466 m.; Chotyno ir Orhėjaus apskričių valdytojas), Dregušas (Dragoş, 1576), Hodoras, Krešu ir Roška (Hodor, Creţu ir Roşca, 1608–1616), Kirica Dumitrakis (Chiriţa Dumitrachi, 1640 m.). Atskiros dalys priklausė Moldovicos (Moldoviţa), Galatos (Galata), Sfynta Vinerio (Sf. Vineri) vienuolynams. Vėliau visas būsimas Kišiniovas tapo vienuolyno nuosavybe.
XIX a. pradžios dokumentuose minimi senoviniai tų vietų pavadinimai Galbena, Dealul Târgului, Drumul Căprienei, Sleahul Renilor, Sleahul Tighinei. Besarabiją prijungus prie Rusijos imperijos Kišiniovas iš vienuolynų valdų tapo miestu – miesto teises gavo 1818 m. Vietoj žemės ūkio plotų imami statyti miesto kvartalai – būsimasis Čentro sektorius.

Tada buvo rezervuoti žemės plotai miesto parkui, Katedrinio soboro aikštei, centriniam turgui. Pagal 1813 m. balandžio 25 d. aktą Galatos vienuolynas išskyrė Kišiniovui sklypą, skirtą metropolijai ir dvasinei seminarijai statyti. 1818 m. buvo įrengtas miesto parkas, kuriame buvo atidarytos pramogų įstaigos – lošimo namai ir „Žalioji užeiga“ (Hanul verde).

1836 m. baigė statyti katedrinį soborą.
Dvarininkai Bartolomeu, Haralambie ir Mincu pasistatė pirmus didelius namus Auksinėje (vėliau – Harlambijės, Stefano Didžiojo, dabar – Aleksandru čel Buno), Kaušanio (vėliau Nikolajaus, Frunzės, dabar – Kolumnos) ir kitose gatvėse. Po 1834 m. Kišiniovo centro statybos vykdytos pagal planą, kurį tvirtindavo carinė administracija. XIX a. 7–8 dešimtmečiais buvo išgrįstos pagrindinės miesto gatvės, dalį jų ėmė apšviesti žibalo žibintai. Buvo pastatytas vandentiekio bokštas, ėmė veikti pirmas vandentiekio tinklas.

XIX a. pabaigoje atsirado arklių tramvajus, kurį 1913 m. pakeitė elektrinis tramvajus.
1928 m. vietoj 1918 m. sugriauto paminklo Rusijos imperatoriui Aleksandrui II pagal skulptoriaus Aleksandro Plemedialės (Alexandru Plămădeală,) projektą prie įėjimo į miesto parką pastatytas paminklas Štefanui čel Marei (Stefanui III Didžiajam, Ştefan cel Mare).
1951 m. įrengtas parkas aplink iškastą Komjaunimo tvenkinį (dabar – Valea Morilor 'Malūnų slėnis'). 1957 m. iškilmingai atidaryta Moldavijos literatūros klasikų alėja. 1974 m. atidaryti Nacionaliniai rūmai, 1978 m. – Vargonų salė, 1980 m. – naujieji Operos ir baleto teatro rūmai.
Gražvydas Poškus

Gražvydas Poškus (g. 1966 m. Marijampolėje) – teisininkas, teisėjas, Šiaulių apygardos administracinio teismo pirmininkas.

Biografija

1992 m. Vilniaus universiteto Teisės fakultete įgijo teisininko kvalifikaciją.
1991–1992 m. Nusikaltimų tyrimo departamento prie Generalinės prokuratūros stažuotojas, 1992–1994 m. Nusikaltimų tyrimo departamento prie Generalinės prokuratūros Šiaulių raj. tardytojas, 1994–1995 m. Šiaulių miesto apylinkės teismo teisėjas, 1995–1999 m. teismo pirmininko pavaduotojas, 1999–2011 m. Šiaulių apygardos administracinio teismo pirmininkas. 2008-2012 m. Teisėjų taryba, narys. Nuo 2011 m. gruodžio mėn. Šiaulių apygardos teismo Baudžiamųjų bylų skyriaus teisėjas.
Livingstonija

Istorija

Miestas buvo įkurtas 1894 m. škotų protestantų misionierių. Pastarieji jau anksčiau buvo įkūrę gyvenvietę vardu Livingstonija pietinėje šalies regione ir pavadinę David Livingstone garbei, bet dėl maliarijos protrūkio misionieriai persikėlė į šiaurę, arčiau Malavio ežero.
Rytų Darfūras

Geografija

Teritorija turi sieną su Pietų Sudanu. Daugiausia plyti savanos.
Altajaus herbas

Altajaus herbas – oficialus Altajaus respublikos simbolis, patvirtintas 1993 m. spalio 6 d.

Herbo aprašas

Herbo skydas apvalus su dviem labai siaurais auksiniu apvadu. Žydrame lauke baltas šėlstantis grifonas su auksiniais sparnais ir auksinėmis dėmėmis ant liemens, violetiniais nagais, krūtine, uodegos galiuku, dėmėmis ant kojų, juodais sparnų pamatais ir galais, dėme ant kaklo. Virš grifono galvos trys sidabriniai kalnai. Palei apatinį skydo kraštą – žalias ornamentas. Po grifono kojomis, virš ornamento – auksinis trikojis (židinys). Po trikoju vingiuote žalia juostelė.
Adentija

Adentija (adentia iš a... ir lot. dens, kilm. dentis – dantis), bedantystė – įgimtas sklaidos sutrikimas, kai nėra dantų ir jų užuomazgų.
Adentija būna dalinė, kai nėra kelių dantų užuomazgų, ir visiška (nėra visų dantų užuomazgų). Dalinė nuolatinių dantų adentija, trūkstant iki 10 dantų, laikoma fiziologine redukcija. Kai trūksta daugiau nei 10 nuolatinių dantų, dažnai būna ir kitų ektoderminės kilmės organų bei audinių, tokių kaip oda, prakaito, riebalų liaukos, plaukai, nagai, akių lęšiai, nervai, sutrikimų. Nesant nuolatinių dantų užuomazgų, jų vietoje pieniniai dantys laikosi iki 40–50 m.
Šis sklaidos sutrikimas pasitaiko retai, dažniausiai dėl paveldimų ligų, sutrikusios endokrininės sistemos veiklos.
Viščiukas tabaka

Viščiukas tabaka (gruz. წიწილა ტაბაკა) – tradicinis gruziniškas keptuvėje keptos vištienos patiekalas, paplitęs po visą Kaukazą, o Tarybų Sąjungos laikais išplito ir po visas jos teritorijas, ypač Rytų Europą ir Vidurinę Aziją.
Viščiukas kepamas tradicinėje keptuvėje „tapa“, prislėgtas, kad iškeptų lygiai. Šiais laikais kepimui dažnai naudojamos specialios keptuvės su sunkiais dangčiais prislėgimui. Prieskoniams dažnai naudojamas česnakas, patiekiama su tradiciniais gruziniškais padažais satsivi ar tkemali.
Saldo

Saldo (ital. saldo – likutis) – buhalterinėje apskaitoje sąskaitos likutis yra skirtumas tarp debeto ir kredito. Debetinis likutis (debetas didesnis už kreditą) nurodo ūkinių priemonių likutį nurodyta data ir parodomas balanso aktyve. Kreditinis saldo (kreditas didesnis už debetą) nurodo ūkinių priemonių likutį ir nurodomas balanso pasyve. Jeigu sąskaita neturi likučio (saldo lygus nuliui), ji vadinama uždaryta.
Tarptautinėje prekyboje saldo naudojamas nurodyti skirtumą tarp eksporto ir importo sumos. Teigiamas prekybos balanso saldo nurodo, kad eksportuojama daugiau, negu importuojama, neigiamas – importuojama daugiau negu eksportuojama. Mokėjimo balanse teigiamas saldo reiškia, kad valstybės įplaukos viršija išlaidas, o neigiamas saldo, kad išlaidos viršija įplaukas.
Norvudas

Lietuviai

XIX a. pab. į Norvudą ėmė keltis lietuviai, 1905 m. jų buvo apie 60, 1960 m. – apie 1200. Jie 1905 m. įkūrė Kęstučio, 1910 m. – Šv. Jurgio šalpos draugijas.
Operatyvinė veikla

Operatyvinės veiklos objektai

Operatyvinės veiklos objektai yra rengiami, daromi ar padaryti nusikaltimai, juos rengiantys, darantys ar padarę asmenys, šių asmenų aktyvūs veiksmai neutralizuojant operatyvinę veiklą arba įterpiant nusikalstamų struktūrų narius į teisėsaugos, krašto apsaugos ar kitas valstybės valdžios ir valdymo institucijas, kitų valstybių specialiųjų tarnybų veikla bei kiti su valstybės saugumu susiję asmenys ir įvykiai.

Operatyvinės veiklos pagrindai

Operatyvinės veiklos pagrindus, principus ir uždavinius, operatyvinės veiklos subjektų teises ir pareigas, operatyvinių veiksmų ir operatyvinio tyrimo atlikimą, asmenų dalyvavimą operatyvinėje veikloje, operatyvinės informacijos panaudojimą ir atskleidimą, taip pat operatyvinės veiklos priežiūrą, finansavimą bei kontrolę paprastai reglamentuoja konkrečios valstybės parlamento priimti teisės aktai (Lietuvoje – Operatyvinės veiklos įstatymas).
Žardininkai

Švietimas ir ikimokyklinis ugdymas

Žardininkuose yra „Aukuro“ gimnazija, šalia jos stadionas su sporto aikštynu ir Smeltės progimnazija, kurioje daug dėmesio skiriama mokinių muzikiniam ugdymui.
Rajone yra keturi lopšeliai – darželiai: Pagrandukas, Papartėlis, Pumpurėlis, Žiburėlis.

Rekreacija

Iš pietrytinės ir rytinės pusės yra parkas tarp Reikjaviko ir Smiltelės gatvių. Tai dideli rekreaciniai plotai, pievos, seni miškeliai, nauji želdiniai, naujas magistralinis dviračių ir pėsčiųjų takas (Žaliakelis). Didelis traukos objektas – rajone esantis ežerėlis. Aplink jį ir šalia jo nutiesti pėsčiųjų takai, pastatyti suoliukai. Vandens telkinyje gyvena ir peri gulbės, didžiosios antys, laukiai, rudagalviai kirai bei kiti vandens paukščiai. Kartais pastebimas garnys ir balnotieji kirai. Šiltuoju metų laiku nemažai šikšnosparnių, girdėti lakštingalų. Žiemą, jei nėra gausu sniego, vandens telkinys tinkamas čiuožinėti su pačiūžomis.
Andrzej Sapkowski

Andrzej Sapkowski (Andžėjus Sapkovskis, g. 1948 m. birželio 21 d.) – lenkų maginės fantastikos rašytojas.
Sapkovskis studijavo ekonomiką, dirbo prekybos agentu. Pirmąjį apsakymą pavadinimu „Raganius“ (Wiedźmin) 1986 m. išspausdino maginės fantastikos žurnalas „Fantastyka“. Apsakymas išgarsėjo, ir Sapkovskis parašė visą istorijų apie raganių ciklą (tris apsakymų rinkinius ir penkis romanus). Pagrindinis šių pasakojimų herojus – raganius Geraltas, baltaplaukis mutantas, profesionalus pabaisų žudikas. Sapkovskio knygos pasižymi išraiškinga kalba, specifiniu humoru, ironija.
Sapkovskis gavo penkis Zajdel apdovanojimus, skiriamus lenkiškiems fantastiniams kūriniams: tris už apsakymus – „Mniejsze zło“, „Miecz przeznaczenia“ („Likimo kalavijas“) ir „W leju po bombie“, du už romanus – „Krew elfów“ („Elfų kraujas“) ir „Narrenturm“. 1997 m. Sapkovskis apdovanotas prestižine Polityka Passport premija, skiriama menininkams, turintiems perspektyvų išgarsėti užsienyje.
2001 m. Lenkijoje ir svetur pasirodė televizijos serialas pagal „Raganiaus“ ciklą. Iš serialo ištraukų buvo padarytas filmas, tačiau ir serialas, ir filmas buvo nesėkmingi. 2017 m. media gigantas Netflix paskelbė kursiąs serialą ciklo pagrindu "The Witcher", o 2018 m. pabaigoje paskelbė, kad serialo numatomas ne vienas sezonas. 
Sapkovskio knygos išverstos į čekų, rusų, lietuvių, vokiečių, ispanų, prancūzų, slovakų, portugalų, anglų ir kitas kalbas.
2007 m. spalio pabaigoje išleistas kompiuterinis vaidmenų (RPG) žaidimas The Witcher, sukurtas pagal jo „Raganiaus“ ciklą (studija CD Project RED), turėjęs du pratęsimus: "The Witcher 2: Assasin of Kings" ir nepaprastai sėkmingas, bei laimėjęs nepaprastai daug apdovanojimų "The Witcher 3: Wild Hunt".
Jertisas

Istorija

1973 m. Irytšskui buvo suteiktas miesto statusas, bet nepriklausomo Kazachstano laikais jis vėl tapo kaimu.
Marso kolonizacija

Marso kolonizacija – hipotetinė galimybė žmonijai kolonizuoti Marso planetą.
Marsas yra daugybės spėliojimų ir rimto studijavimo apie galimą žmogaus kolonizaciją centras. Jo paviršiaus sąlygos ir tikėtinas vandens buvimas daro jį, be abejonės, svetingiausia planeta Saulės sistemoje (be Žemės).
Marsui reikia mažiau energijos vienetinei masei (Δv), kad būtų galima pasiekti jį iš Žemės, negu bet kokiai kitai planetai, išskyrus Venerą. Naudojant Hohmanno perkėlimo orbitą, kelionė į Marsą užtrunka maždaug devynis mėnesius. Pakeistos perkėlimo trajektorijos, kurios sumažina kelionės trukmę iki septynių ar šešių mėnesių, yra įmanomos sunaudojant didesnius energijos ir kuro kiekius, palyginus su Hohmanno perkėlimo orbita, ir yra naudojamos standartinėse robotų Marso misijose. Trumpinant kelionės laiką iki mažesnio nei apytiksliai šeši mėnesiai, reikia didesnio Δv ir proporcingai daugiau kuro. Tai nėra įmanoma naudojant chemines raketas, bet gali būti įmanoma su pažangiomis varymo technologijomis, tokiomis kaip branduolinės raketos, kurios galbūt galėtų sumažinti kelionės trukmę iki apytiksliai dviejų savaičių.
NASA yra ne vienintelė kosmoso agentūra, pasiruošusi išlaipinti savo žmones Marso planetoje. Europos Kosmoso Agentūra (ESA) sukūrė savo „Auroros“ planą, pagal kurį planuoja sugalvoti būdus kaip nugabenti žmones į Marsą dar iki 2030 m.

Pasiruošimas

Marse iš karto reikėtų statyti baigtą bazę, nes jei įvyktų nenumatyta avarija, nebūtų galima tikėtis pagalbos. Visi įrenginiai ir aparatūra turi būti pritaikyti Marso klimatui. Bazėje taip būtų statomi branduoliniai reaktoriai, kurie bazei teiktų energiją, deguonies, maisto ir vandens atsargas. Vandenį ir deguonį žmogus turės išmokti išgauti Marse, kad bazė mažiau priklausytų nuo Žemės.

Nusileidimas Marse

Palankiausias laikas skrieti į Marsą yra kas 25–26 mėnesiai, kai Marsas atsiduria opozicijoje. Nuleidžiamose kabinose būtų sudarytas dirbtinis slėgis.
Stasys Valiukas

Biografija

1974 m. baigė defektologiją Šiaulių pedagoginiame institute, 2002 m. Šiaulių universiteto Kvalifikacijos institute baigė socialinę pedagogiką ir psichologiją. Biržų jaunimo mokyklos lavinamųjų klasių specialusis pedagogas.
1999 m. Lietuvos socialdemokratų partijos, nuo 2004 m. Darbo partijos narys, 2007 m. Biržų skyriaus pirmininkas, nuo 2010 m. Lietuvos centro partijos narys. 2007–2011 m. ir nuo 2011 m. Biržų rajono savivaldybės tarybos narys. 
Bendrijos „Viltis“ narys, pedagogų atestacinės komisijos narys. Sutuoktinė Violeta, vaikai Donatas, Marius.
Žaibas (bendrovė)

Žaibas – katalikų knygų leidimo akcinė bendrovė, veikusi 1930–1940 m. Kaune.

Istorija

Leido daugiausia verstinę grožinę literatūrą, periodinius leidinius. Turėjo spaustuvę. Bendrovei vadovavo J. R. Valaitis.  1940 m. nacionalizuota, 1948 m. tapo spaustuve „Pergalė“.
FK Aktôbe-Žas

Istorija

Klubas įkurtas 2003 m. Žaidė Pirmoje lygoje net dešimt sezonų. 2012 m. lapkričio 1 d. nustojo gyvuoti, nes buvo užsiimta jaunimo ugdymu.
2018 m. vėl suburta komanda, kuri dalyvauja Pirmos lygos kovose.
Graužinka

Istorija

Galbūt indentifikuotinas su Graužinių smukle, minima 1699 m. Molėtų krikšto metrikų knygoje.
Ruminiai

Istorija

Ruminiai (Ramynne), kaip minima Hermano Vartbergiečio Livonijos kronikoje, 1372 m. buvo nuniokoti kryžiuočių.
XIX a. pab. buvo okolica, priklausiusi Beneševičiams, Jaugėloms, Raščiauskams, Rinkevičiams, Malciams. Tarpukariu buvo Ramėnų dvaras.

Aplinkinės gyvenvietės

Daukšiai - 1 km
Ruoščiai - 1,5 km
Daumantai - 2 km
Bartkūniškiai - 2,5 km
Teiportas

Istorija

Pirmasis miestelio pavadinimas buvo Partan Craig. 1415 m. buvo pervadintas į Portincragge ir XV amžiaus gale buvo žinomas kaip Port-in-Craige. 1598 m. gyvenvietė gavo miestelio chartiją ir buvo pervadinta į Ferry-Port on Craig.
Ingrida Kilšauskaitė

Biografija

1969 m. baigė Vilniaus 23-ąją vidurinę mokyklą, 1973 baigė Lietuvos konservatoriją. 1973-1990 m. Lietuvos dramos teatro, 1990-1993 m. teatro „Sietynas“ Vilniuje aktorė. Teatre sukūrė apie 50 vaidmenų, vaidino kino filmuose.
Švokštonių dvaras

Švokštonių dvaras buvo Švokštoniuose, Pasvalio raj.
Žvaginiai

Istorija

1941 m. vokiečiai gretimame Ablingos kaime sudegino 6 Žvaginių gyventojus.
Velžio gimnazija

Istorija

1909 m. rudenį Velžyje duris atvėrė pradinė mokykla. Pirmasis mokyklos pastatas išlikęs netoli senojo Vilniaus plento, prie įvažiavimo į gyvenvietę. Pirmasis jos mokytojas N. Krasnozanovas griežtai reikalavo, kad mokykloje būtų kalbama tik rusiškai. 1920 m. Panevėžio apskrities mokyklų inspektorius Matas Grigonis į keturklasę paskyrė dirbti S. Janauską. Joje mokėsi apie 80 mokinių ne tik iš Velžio, bet ir iš Keravos, Staniūnų, Kirkūnų, Velykių kaimų. Mokytojo S. Janausko iniciatyva buvo suburtas jaunimo dramos būrelis. Ypač didelį pasisekimą turėjo Keturakio komedija „Amerika pirtyje“. Vaidinama buvo daržinėje. Į spektaklius buvo pardavinėjami bilietai po 50 ir po 25 centus, žiūrint kokios vietos – stovimos ar sėdimos. Už gautus pinigus būrelio nariai pirko knygų ir įsteigė viešąją biblioteką prie Velžio pradinės mokyklos. Stasio Janausko iniciatyva pradėtas leisti meninis-literatūrinis savaitinis laikraštis „Velžio balselis“.
1982 m. pastatyta 696 vietų Velžio vidurinė mokykla. Pirmuosius mokslo metus pradėjo 9 klasės, susirinko 287 mokiniai ir 27 mokytojai. 1985 m. išleista pirmoji laida, 11 abiturientų. 1986 m. pradėta mokyklos kompiuterizacija. 1992 m. įvestas sustiprintas lietuvių kalbos mokymas. 1996 m. mokyklos komanda dalyvavo Šiaurės ir Baltijos šalių projekte „Ugdymo turinio ir pedagogų profesinės kultūros plėtotė“. 1998–2000 m. mokykla dalyvavo profilinio ugdymo eksperimente. 2001 m. mokykla įsirengė meno galeriją „Baltoji niša“, apipavidalinti ją padėjo mokiniai. 2002 m. įvedamas ankstyvasis anglų kalbos mokymas. 2003 m. pradedamas vidaus auditas. Iki 2004 m. Velžio vidurinę mokyklą baigė XX laidų, 350 abiturientų. 2005 m. mokykla tapo gimnazija, atliktas mokyklų tobulinimo išorės audito projektas. 2005 m. išleista pirmoji gimnazistų laida. 2006 m. mokykla atrinkta dalyvauti projekte „Besimokančių mokyklų tinklų kūrimas“. 2006 m. pastatyta nauja sporto salė. 2012 m. rugsėjo 1 d. prie gimnazijos prijungta Katinų pagrindinė mokykla.

Mokiniai

Iki 2004 m. Velžio vidurinę mokyklą baigė XX laidų, 350 abiturientų.
Rinkimai Pietų Korėjoje

Būsimi rinkimai

Sekantys eiliniai parlamento rinkimai vyks 2016 metais, prezidento - 2017 metais.
Raitomis ant tigro

Turinys

Hiacintas, užguitas šeimos tėvas, nusprendžia prasigyventi inscenizuodamas apiplėšimą, tačiau, išdavus liudininkui, atsiduria už grotų dėl apgavystės. Kalėjime jis stengiasi bet kokia kaina greičiau išeiti į laisvę ir kiekviena proga bendradarbiauja su sargybiniais, kol kartą atsiduria kameroje, kurioje kalintys 3 vyrai planuoja pabėgimą. Hiacintas įspėja kalėjimo viršininką, tačiau šis nepatiki planu, o vyrai, bijodami išdavystės, pasiima jį su savimi, nors Hiacintui liko nedaug kalėti. Priverstas keliauti kartu su kitais, Hiacintas galiausiai pasiekia savo namus, tačiau randa žmoną, gyvenančią su kitu, o už jo įskundimą paskirta didelė premija, mat Hiacintas klaidingai laikomas gaujos galva ir pabėgimo organizatoriumi. Matydamas, kad žmona su nauju vyru sunkiai suduria galą su galu, kitiems bendrininkams nežinant jis nusprendžia organizuoti pasidavimą policijai, kad jo buvusioji gautų žadėtą premiją...
Lietuvos Respublikos valstybės saugumo departamentas

Žvalgyba:

Pagrindinis žvalgybos uždavinys – nustatyti iš užsienio kylančias grėsmes, galinčias turėti reikšmės valstybės suverenitetui, teritorijos neliečiamybei ir vientisumui, konstitucinei santvarkai, valstybės interesams, gynybinei ir ekonominei galiai.
VSD bendradarbiauja su kitų valstybių žvalgybos ir specialiosiomis tarnybomis Europos ir transatlantinio saugumo užtikrinimo srityje.

Įslaptintos informacijos apsauga

VSD, atlikdamas pavestą įslaptintos informacijos apsaugos funkciją, tikrina fizinių asmenų bei ūkio subjektų, kuriems reikalinga susipažinti su įslaptinta informacija, atitikimą teisės aktų nustatytiems reikalavimams, atlieka įslaptintos informacijos apsaugai keliamų reikalavimų laikymosi kontrolę bei kitus įslaptintos informacijos apsaugos veiksmus.

Tarpukaris

Nepriklausomos Lietuvos valstybės kūrimosi pirmojo etapo (1918–1922 m.) specifika lėmė, kad slaptoji tarnyba pirmiausia buvo įsteigta kariuomenėje 1918 m. spalio 27 dieną. Tuo metu kaip tik karinės pajėgos buvo Lietuvos nacionalinio saugumo garantas. Kariuomenėje veikusi slaptoji tarnyba iš nedidelės Žinių dalies pavirto gerai organizuota įstaiga –  Žvalgybos skyriumi.
Tik 1923 m., kai padėtis Rytų Europoje stabilizavosi ir Lietuvos valstybę pripažino visa tarptautinė bendruomenė, žvalgybos skyrius buvo reorganizuotas: karinė žvalgyba ir kontržvalgyba paliktos kariškiams, politinis sekimas (saugumo tarnyba) perduotas Vidaus reikalų ministerijai. Nuo tada abi buvusio Žvalgybos skyriaus tarnybos plėtojosi savarankiškai.        
1923 m. rugpjūčio–gruodžio mėn. ji vadinosi Vidaus reikalų ministerijos Kriminaliniu skyriumi „B“. 
1924–1926 m. ji buvo pavadinta Politinės policijos skyriumi. 
1927 m. pradžioje Politinės policijos skyrius tapo Kriminalinės policijos valdybos skyriumi „A“, kuris 1928 m. tapo I skyriumi. 
1933 metų birželio 1-ąją Kriminalinės policijos valdyba buvo reorganizuota į Valstybės saugumo departamentą. Ši data laikytina VSD institucijos įkūrimo diena. Tuomet  buvęs I skyrius ėmė vadintis  Saugumo policija. Šios žinybos paskirtis buvo pristabdyti arba nutraukti antivalstybinių (komunistinių, nacistinių ar panašių) grupuočių veiklą, užkirsti kelią įvairių sąmokslininkų rengiamiems perversmams ir pučams.
4-ajame dešimtmetyje valstybės saugumo tarnyba jau prilygo panašioms Vakarų Europos tarnyboms.
1940 m. birželio 10 d. paskutinis Valstybės saugumo departamento direktorius A. Povilaitis įsakė sunaikinti agentūrines bylas ir kitus slaptus dokumentus. 1940 m. birželio 15 d. į Lietuvą įriedėję sovietiniai tankai užėmė pozicijas ir greta Valstybės saugumo departamento. Ilgametis saugumo tarnybos vadovas A. Povilaitis tapo viena pirmųjų sovietinio teroro aukų.
Argentinos lietuvių spauda

Argentinos lietuvių spauda – Argentinos lietuvių Argentinoje leidžiama periodinė ir neperiodinė spauda bei kita spausdinta literatūra.
Rytų Kuršo aukštuma

Rytų Kuršo aukštuma (latv. Austrumkursas augstiene) - aukštuma Latvijos vakaruose, Ventos ir Lielupės vandenskyroje. Paviršius kalvotas. Aukščiausia Smiltinių kalva (156 m). Yra senslėnių su ežerais. Saldaus apylinkėse yra klinties telkinių.